《上西岭》
清代·聂铣敏

一径穿岚翠，征程万仞悬。危桥横绝壑，乱石泻飞泉。

山峙同螺绾，人行作蚁旋。徘徊看双柱，搔手问青天。

作者简介：湖南衡山人，字蓉峰。聂镐敏弟。嘉庆十年进士，官编修，提督四川学政。寻以知府拣发浙江，署绍兴府，士民为建生祠。卒年五十四。有《寄岳云斋初稿》、《近光经进初稿》、《玉堂存稿》、《蓉峰诗话》等。